
3. Apmācību sniedzēja sertifikātu izsniedz uz nenoteiktu laiku.
	Iebildums
Vēršam uzmanību, ka Bīstamo kravu aprites likuma (turpmāk - likums) 11. panta piektās daļas 2. un 3. punkts paredz deleģējumu (pilnvarojumu) Ministru kabinetam noteikt bīstamo kravu gaisa pārvadājumu apstiprinājumu izsniegšanas, apturēšanas un anulēšanas kārtību un kārtību, kādā izsniedz apmācības sniedzēju un instruktoru sertifikātu gaisa pārvadājumu jomā, kā arī sertifikātu pagarināšanas, apturēšanas, anulēšanas, izmantošanas un atzīšanas kārtību. Skaidrojam, ka ar terminu "kārtība" pamatā saprot procesuālās normas. Savukārt priekšnoteikumi atļauju apturēšanai vai anulēšanai u.tml., kā arī sertifikātu derīguma termiņi ir materiāltiesisks regulējums.
Ievērojot minēto, secināms, ka noteikumu projekta 3. punkts attiecībā uz apmācību sniedzēju sertifikāta pagarināšanu varētu neatbilst pilnvarojumam Ministru kabinetam. Ņemot vērā minēto un Administratīvā procesa likuma 11. pantā noteikto, atkārtoti lūdzam izvērtēt noteikumu projekta atbilstību likuma 11. panta piektās daļas 2. un 3. punktā paredzētajam pilnvarojumam Ministru kabinetam un precizēt noteikumu projektu, kā arī papildināt noteikumu projekta anotāciju ar skaidrojumu, no kādām likuma vai starptautisko tiesību normām izriet iestādes tiesības pieņemt nelabvēlīgus administratīvos aktus, noteikt sertifikātu derīguma termiņus u.tml.
Papildus vēršam uzmanību, ka noteikumu projekta 1. punktā nav ietverts viss likuma 11. panta piektajā daļā ietvertais pilnvarojums Ministru kabinetam, kā tas noteikts Ministru kabineta 2009. gada 3. februāra noteikumu Nr.108 "Normatīvo aktu projektu sagatavošanas noteikumi" 100.2. apakšpunktā, tādēļ lūdzam attiecīgi precizēt noteikumu projektu.

